Ar cherneveureg zo ur yezh predenek e-giz ar brezhoneg hag ar chembraeg, komzet e vez ar Cherneveureg e Kernev-Veur (Rouantelezh-Unanet). Implijet eo bet ar cherneveureg evel yezh pemdez betek an XVIIIvet kantved a-raok mont da get met adalek an ugentvet kantved e strivas tud dober ur yezh vev anezhañ. Hiziv e ra war-dro 2000 den gant ar yezh-mañ ha deuet eo da vezañ yezh ofisiel e 2002. Ur gevredigezh, Keskowethyans an Taves Kernewek (Keñvererezh ar Yezh Kerneveurek), a laka ar yezh da vont war-raok e-barzh ar gevredigezh a-vremañ.